**Likumprojekta „Grozījumi likumā “Par autoceļiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi likumā “Par autoceļiem”” (turpmāk – Projekts) izstrādāts, pamatojoties uz:1. Valdības rīcības plāna 21.2. pasākumu, saskaņā ar kuru Satiksmes ministrijai uzdots izstrādāt priekšlikumus autoceļu infrastruktūras uzturēšanas un attīstības finansēšanas modelim, lai apturētu autoceļu pakāpenisku sabrukumu un sekmētu to turpmāku attīstību.2. Ministru kabineta 2016. gada 20. decembra sēdes protokola (prot. Nr. 69 82.§) 4. punktu, saskaņā ar kuru Satiksmes ministrijai sadarbībā ar Finanšu ministriju uzdots sagatavot un līdz 2017.gada 30.aprīlim iesniegt izskatīšanai Ministru kabinetā grozījumus likumā “Par autoceļiem”, paredzot palielināt valsts budžeta programmai “Valsts autoceļu fonds” (turpmāk – Valsts autoceļu fonds) novirzīto finansējumu no dotācijas no vispārējiem ieņēmumiem šādā apmērā, līdz tiek sasniegts likuma “Par autoceļiem” 12.panta ceturtajā daļā noteiktais apmērs:1) no 2018.gada par summu, kas nav mazāka par starpību starp valsts budžeta faktiskajiem ieņēmumiem no akcīzes nodokļa (turpmāk – AN) par naftas produktiem un gadskārtējā valsts budžeta likumā plānotajiem ieņēmumiem no AN par naftas produktiem, ja faktiskie ieņēmumi attiecīgajā gadā pārsniedz plānotos ieņēmumus, par bāzes gadu pieņemot pēdējo gadu, par kuru zināmi AN par naftas produktiem faktiskie ieņēmumi;2) papildus 1.punktā minētajam no 2020.gada par vismaz 5% gadā, salīdzinot ar iepriekšējā gadā valsts budžeta programmai “Valsts autoceļu fonds” novirzīto finansējumu, ja nominālā iekšzemes kopprodukta (turpmāk – IKP) prognoze attiecīgajam gadam pieaug ne mazāk kā par 5%.3. Ministru prezidenta 2017. gada 10. marta rezolūcija Nr. 90/SAN-376, saskaņā ar kuru uzdots, izstrādājot ilgtspējīgu autoceļu finansējuma modeli, ņemt vērā Saeimas Tautsaimniecības, agrārās, vides un reģionālās politikas komisijas 2017. gada 8. marta vēstulē Nr. 142.9/8-5-12/17 pausto viedokli.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar likuma “Par autoceļiem” 12.panta ceturto daļu Valsts autoceļu fondu veido prognozētie valsts budžeta ieņēmumi no transportlīdzekļa ekspluatācijas nodokļa (turpmāk – TEN), autoceļu lietošanas nodevas un 80 % no prognozētajiem valsts budžeta ieņēmumiem no AN par naftas produktiem, ja gadskārtējā valsts budžeta likumā nav noteikts citādi. Ikgadējai mērķdotācijai pašvaldību autoceļiem un ielām piešķirtais finansējums nedrīkst būt mazāks par 25 procentiem no programmai "Valsts autoceļu fonds" piešķirtā valsts budžeta finansējuma, neskaitot prognozētos ieņēmumus no autoceļu lietošanas nodevas. Kopējais valsts autoceļu garums ir aptuveni 20 000 km, savukārt kopējais pašvaldību ceļu garums ir aptuveni 38 000 km.No 1.tabulas datiem ir redzams, ka ceļu lietotāju samaksātie nodokļi 2016.gadā pārsniedza 470 miljonus *euro* un2017., 2018. un 2019.gadā plānots, ka pārsniegs pat 500 miljonus *euro*, taču valsts budžeta finansējums gan pašvaldību ceļu, gan valsts ceļu pārvaldīšanai, uzturēšanai un atjaunošanai no 194,6 miljoniem *euro* 2016.gadā ir palielināts tikai līdz 207,9 miljoniem *euro* 2017. - 2019.gadā. Lai arī valsts budžeta finansējums Valsts autoceļu fondam ir nedaudz palielinājies, tomēr plānotais ceļu lietotāju samaksāto nodokļu un nodevu apmērs pieaug straujāk - ja 2016.gadā un 2017.gadā 41 % no tiem valsts budžeta ieņēmumiem, kurus samaksā ceļu lietotāji, tika novirzīti Valsts autoceļu fondam, tad 2018. un 2019.gadā vairs tikai attiecīgi 39% un 40 %. Ja pieņem, ka TEN un autoceļu lietošanas nodeva pilnībā tiek novirzīta valsts autoceļiem, tad no likuma “Par autoceļiem” 12.panta ceturtajā daļā paredzētajiem AN par naftas produktiem ieņēmumiem - tikai aptuveni 21,5 % (2016.gadā 25%, 2017.gadā 22 %, 2018.gadā 13% un 2019.gadā 26%).

|  |
| --- |
| 1.tabula**Ceļu lietotāju samaksātie nodokļi un nodevas** |
| **Nodokļu veidi** | **2016.**  | **2017. plāns\*** | **2018. plāns\*** | **2019. plāns\*** |
| TEN (milj. *euro*) | 83,7 | 96,3 | 104,5 | 64,7 |
| Autoceļu lietošanas nodeva *(milj. euro)* | 18,3 | 27,8 | 32,3 | 32,3 |
| 80% no AN par naftas produktiem *(milj. euro)* | 372,6 | 383,4 | 400,0 | 420,0 |
| **Kopā ceļu lietotāju samaksātie nodokļi *(milj. euro)\*\**** | **474,6** | **507,5** | **536,8** | **517,0** |
| **Kopā VACF (23.00.00)**  | **194,6** | **207,9** | **207,9** | **207,9** |
| t.sk. mērķdotācija pašvaldību autoceļiem un ielām | 48,7 | 48,7 | 48,7 | 48,7 |

\* Plāns saskaņā ar likumu “Par vidēja termiņa budžeta ietvaru 2017., 2018. un 2019. gadam”.\*\* Atbilstoši likuma “Par autoceļiem” 12.panta ceturtajai daļai aprēķinā ņemti vērā 80% no AN par naftas produktiem ieņēmumiem, jo daļa no naftas produktiem tiek lietota arī citās nozarēs, piemēram, kā kurināmais, aviācijā, dzelzceļa transportā, lauksaimniecībā.Ņemot vērā nepietiekamo finansējumu, valsts autoceļu tehniskais stāvoklis šobrīd ir kritiskā stāvoklī. Par sliktiem un ļoti sliktiem uzskatāmi 44% autoceļi ar asfalta segumu un 43% ar grants segumu. Šāda situācija katru gadu tautsaimniecībai nodara zaudējumus 880 milj. *euro* apmērā, proti, braucot pa sliktā stāvoklī esošu ceļu, pieaug autotransporta ekspluatācijas izmaksas, brauciena ilgums un degvielas patēriņš. Problēmas cēlonis ir savlaicīgi un pietiekamā apjomā neveiktie autoceļu atjaunošanas darbi, kuriem ir jākompensē satiksmes slodžu radītais autoceļu konstrukciju nolietojums un klimatisko apstākļu radītā materiālu novecošanās. Šobrīd valsts autoceļu tīkla pilnīgai sakārtošanai nepieciešami 4,5 miljardi *euro*.2013. gada 21. maijā Ministru kabinets izskatīja informatīvo ziņojumu „Par Valsts autoceļu sakārtošanas programmu 2014.–2020.gadam un tās īstenošanai nepieciešamo finansējumu”. Informatīvajā ziņojumā tika izklāstīta situācija par valsts autoceļu tehnisko stāvokli kopumā, norādīti darbu apjomi un finansējums valsts autoceļu tīkla sakārtošanai, lai tiktu sasniegts Nacionālajā attīstības plānā 2014. – 2020. gadam (turpmāk - NAP2020) izvirzītais mērķis. Ņemot vērā iepriekš minēto, Informatīvajam ziņojumam kā pielikums tika sagatavota Valsts autoceļu sakārtošanas programma 2014.-2020. gadam (turpmāk – Programma). Programmā tika iekļauti valsts autoceļu tīkla sakārtošanai veicamie darbu apjomi, neietverot autoceļu ikdienas uzturēšanu un pārvaldīšanu, projektu vadību un būvuzraudzību. Izskatot Informatīvo ziņojumu, Ministru kabinets nolēma: “Jautājumu par valsts autoceļu sakārtošanas programmas 2014.-2020.gadam finansēšanu izskatīt Ministru kabinetā likumprojekta par vidējā termiņa budžeta ietvaru un kārtējā gada valsts budžeta likumprojekta sagatavošanas procesā kopā ar visu ministriju un citu centrālo valsts iestāžu jauno politikas iniciatīvu pieprasījumiem, ņemot vērā valsts budžeta reālās iespējas.” (Ministru kabineta 2013.gada 21.maija sēdes protokols Nr.30., 57.§). Saskaņā ar Informatīvo ziņojumu, lai sasniegtu noteikto NAP 2020 mērķa sasniegšanas rādītājus (sk. 2.tabulu) Satiksmes ministrijai ik gadu likumprojekta par vidējā termiņa budžeta ietvaru un kārtējā gada valsts budžeta likumprojekta sagatavošanas procesā Finanšu ministrijā jāiesniedz priekšlikumi papildu finansējuma piešķiršanai valsts pamatbudžeta programmai 23.00.00. „Valsts autoceļu fonds”. Finansējuma apmēram jāatbilst Programmas noteiktajam finansējumam (sk. 3. tabulu).2.tabula

|  |  |
| --- | --- |
| **Mērķa sasniegšanas rādītāji** |  |
|  | **Bāzes vērtība** |  | **2014** | **2017** | **2020** | **2023** |
| **(gads)** |  |
| Samazināts sliktā un ļoti sliktā stāvoklī esošo valsts galveno autoceļu garums par (%) | 0  (2012) | NAP2020  | 20 | 45 | 80 |   |
| Faktiski, ja valsts budžeta finansējums paliek nemainīgs | 0 | 30 | 30 | 30 |
| Samazināts sliktā un ļoti sliktā stāvoklī esošo valsts reģionālo autoceļu ar melno segumu garums par (%) | 0 (2012) | NAP2020  | 5 | 20 | 50 |   |
| Faktiski, ja valsts budžeta finansējums paliek nemainīgs | 0 | 3 | 4 | 4 |

3.tabula

|  |
| --- |
| **Valsts autoceļu sakārtošanas programma 2014.-2020. gadam** |
| Rādītāji | **2014** | **2015** | **2016** | **2017** | **2018** | **2019** | **2020** | **Kopā** |
| 2013.gadā Valsts autoceļu sakārtošanas programmai plānotais finansējums, milj. *euro,* tai skaitā: | 113.4 | 184.6 | 229.9 | 246.6 | 253.5 | 230.9 | 252.5 | **1511.4** |
| 1. ES fondu finansējums, milj. *euro, t.sk.:* | 46.9 | 116.0 | 117.0 | 102.3 | 80.5 | 36.0 | 35.3 | **534.0** |
| 1.1.ES fondu līdzfinansējums (85%), milj. *euro* | 39.9 | 98.6 | 99.4 | 87.0 | 68.4 | 30.6 | 30.0 | **453.9** |
| 1.2.Valsts budžeta līdzfinansējums (15%), milj. *euro* | 7.0 | 17.4 | 17.6 | 15.3 | 12.1 | 5.4 | 5.3 | **80.1** |
| 2. Valsts budžeta finansējums, milj., *euro* | 66.5 | 68.6 | 112.9 | 144.3 | 173.0 | 194.9 | 217.2 | **977.4** |

Finansējums Programmas īstenošanai tiek nodrošināts gan no valsts pamatbudžeta, gan no Eiropas Savienības (turpmāk – ES) fondiem. 3.tabulā redzamais Programmas finanšu līdzekļu sadalījums starp ES fondu finansējumu un Valsts pamatbudžeta finansējumu tika veidots, pamatojoties uz risinājumu, ka sākumā nepietiekamais valsts budžeta finansējums tiek kompensēts ar ES fondu finansējumu un no 2018.gada iztrūkstošais apmērs tiek nosegts ar valsts pamatbudžeta finansējumu. Šāds risinājums arī tika akceptēts Partnerības līgumā Eiropas Savienības investīciju fondu 2014.-2020.gada plānošanas periodam (turpmāk – Partnerības līgums) (apstiprināts ar Ministru kabineta 2014.gada 19.jūnija rīkojumu Nr. 313 “Par Partnerības līgumu Eiropas Savienības investīciju fondu 2014.–2020.gada plānošanas periodam”), kura 371.punktā noteikts: “Lai gan Eiropas Savienības investīciju (turpmāk – ESI) fondu finansējums dos nozīmīgu ieguldījumu NAP 2020 identificēto valsts autoceļu tīkla kvalitatīvo rādītāju rezultātu sasniegšanā, to sasniegšana nav atkarīga tikai no ERAF un KF finansējuma, bet arī no citu darbību veikšanas un investīcijām, t.sk. valsts budžeta ieguldījumiem, lai sasniegtu noteiktos politikas rezultātus. No ESI fondiem plānotās investīcijas ceļu infrastruktūrā tiks papildinātas un to uzturēšana nodrošināta nacionālā finansējuma ietvaros atbilstoši Valsts autoceļu sakārtošanas programmai 2014.–2020.gadam.” Partnerības līguma 69. punktā noteikts: “VAS “Latvijas Valsts ceļi”, pamatojoties uz Satiksmes ministrijas deleģējumu, izstrādājusi Valsts autoceļu sakārtošanas programmu 2014.–2020.gadam, kas ļaus, izmantojot valsts budžeta atbalstu, sasniegt NAP 2020 identificētos valsts autoceļu tīkla kvalitatīvos rādītājus.” Atbilstoši Eiropas Komisijas 2014.gada 7.marta īstenošanas Regulas (ES) Nr. 215/2014 6.pantā noteiktajam nespēju sasniegt vismaz 65 % no galamērķa vērtības līdz 2023. gada beigām attiecībā uz rādītājiem uzskata par nopietnu nepilnību galamērķu sasniegšanā, par kuru atbilstoši Eiropas Komisijas 2014.gada 3.marta deleģētās Regulas Nr. 480/2014 3.pantā noteiktajam piemēro finanšu korekciju 5% apmērā. Attiecīgi par rādītāju sasniegšanu no 50% līdz 60% no galamērķa vērtības piemēro finanšu korekciju 10% apmērā un par rādītāju sasniegšanu līdz 50% no galamērķa vērtības piemēro finanšu korekciju 25% apmērā.4.tabula

|  |
| --- |
| **ES fondu finansējums valsts autoceļiem 2014. - 2020. gadā** |
|
|   | **2014** | **2015** | **2016** | **2017** | **2018** | **2019** | **2020** | **Kopā** |
| milj. EUR |
| **1.** | **2007. - 2013. gada plānošanas periods, tai skaitā** | **85.1** | **22.5** |  |  |  |   |   | **107.6** |
| 1.1.  | Kohēzijas fonda līdzfinansējums 85% | 47.9 | 13.2 |   |   |   |   |   | **61.1** |
| 1.2.  | ERAF līdzfinansējums 85% | 24.4 | 5.9 |   |   |   |   |   | **30.3** |
|  1.3. |  Valsts budžeta līdzfinansējums 15% |  12.8 |  3.4 |   |   |   |   |   | **16.2** |
| **2.** | **2014. - 2020. gada plānošanas periods, tai skaitā** | **8.6** | **103.1** | **111.0** | **136.0** | **106.6** | **68.7** |  | **534.0** |
|  2.1. | Kohēzijas fonda līdzfinansējums 85% | 7.3 | 67.0 | 47.6 | 64.6 | 32.0 |   |   | **218.5** |
| 2.2.  | ERAF līdzfinansējums 85% | 0.0 | 20.6 | 46.8 | 51.0 | 58.6 | 58.4 |   | **235.4** |
|  2.3. |  Valsts budžeta līdzfinansējums 15% |  1.3 |  15.5 | 16.6  | 20.4  |  16.0 |  10.3 |   | **80.1** |
|   | **KOPĀ** | **93.7** | **125.6** | **111.0** | **136.0** | **106.6** | **68.7** | **0.0** | **641.6** |

Atbilstoši iepriekš minētajam 4.tabulā redzams, ka Programmas ES finansējuma daļa tiks apgūta līdz 2019. gadam, un turpmāk, lai izpildītu Latvijas puses apņemšanos Partnerības līgumā par autoceļu uzturēšanas nodrošināšanu nacionālā finansējuma ietvaros, ir nepieciešams šādā pašā apmērā Programmas īstenošanai piešķirt finansējumu no valsts pamatbudžeta. Lai īstenotu Programmu un sasniegtu NAP 2020 mērķa sasniegšanas rādītājus autoceļu jomā, kā arī lai ievērotu Partnerības līgumā noteikto par valsts budžeta līdzfinansējumu, laika posmā no 2017. – 2020. gadam, papildus jau iezīmētajam valsts budžeta finansējumam ir nepieciešams ieguldīt 586,2 milj. *euro*. Nepiešķirot Programmas īstenošanai nepieciešamo finansējumu, jārēķinās, ka valsts autoceļu tehniskais stāvoklis kopumā turpinās pasliktināties un neatbildīs ekonomiskas, drošas, komfortablas un videi draudzīgas satiksmes vajadzībām un tautsaimniecībā veicinās produktu ražošanas sadārdzināšanos, iedzīvotāju dzīves līmeņa krišanos un valsts budžetā neiekasētus nodokļus.Lai pareizi atspoguļotu faktisko valsts autoceļu tīkla stāvokli, jāņem vērā ikgadējais teorētiskais autoceļu nolietojums 5% apmērā, t.i., valsts galvenajiem autoceļiem – 80 km, valsts reģionālajiem autoceļiem ar asfalta segumu – 210 km. Šobrīd pieejamais valsts pamatbudžeta finansējums kapitālieguldījumiem valsts autoceļu tīklā ļauj atjaunot autoceļus tikai ikgadējā nolietojuma apmērā, jo ikgadējā nolietojuma finansēšanai ir nepieciešami vismaz 65,0 milj. *euro* ik gadu.Atpalicība no noteiktajiem Programmas rezultatīvajiem rādītājiem uz 2016. gada beigām ir ievērojama un, ņemot vērā prognozēto vidēja termiņa valsts pamatbudžeta finansēšanas apjomu, turpmākajos gados, paredzams, ka tā kļūs vēl lielāka. Lai risinātu radušos problēmu, Ministru kabinets nolēma Programmas darbību pagarināt līdz 2023.gadam (Ministru kabineta 2016. gada 20. decembra sēdes protokola (prot. Nr. 69 82.§) 7. punkts). Lai valsts autoceļi būtu atbilstošā stāvoklī, katru gadu autoceļu tīklā ir jāveic asfalta segumu atjaunošana vai pārbūve vismaz 1180 km apjomā, jāatjauno grants segas 2970 km apjomā un jāveic 65 tiltu klāja konstrukciju atjaunošana vai tiltu pārbūve, šiem mērķiem kopā plānojot 440 milj. *euro* gadā.Lai sasniegtu NAP2020 izvirzītos mērķus (līdz 2020.gadam samazināts valsts autoceļu ar asfalta segumu sliktā un ļoti sliktā stāvoklī garums valsts galvenajiem autoceļiem par 80% un valsts reģionālajiem autoceļiem par 50%, salīdzinot ar 2012. gadu), valsts autoceļu tīklā vidēji katru gadu laika periodā līdz 2020. gadam ir jāveic šādi darbu apjomi:1) jāveic seguma atjaunošana un segu pārbūve 175 km valsts galvenajiem autoceļiem;2) jāveic seguma atjaunošana un segu pārbūve 400 km valsts reģionālajiem autoceļiem ar melno segumu;3) jāpārbūvē tilti – 29 gab.;4) jārealizē satiksmes drošības uzlabošanas projekti – 13 gab.Ņemot vērā iepriekš minēto, Satiksmes ministrija izstrādāja Informatīvo ziņojumu par autoceļu finansēšanas modeli un Valsts autoceļu sakārtošanas programmu 2014.-2023.gadam, kas Ministru kabineta 2016. gada 20. decembra sēdē tika pieņemts zināšanai (Ministru kabineta 2016. gada 20. decembra sēdes protokola (prot. Nr. 69 82.§) 1. punkts). Vienlaikus, ņemot vērā Informatīvajā ziņojumā par autoceļu finansēšanas modeli un Valsts autoceļu sakārtošanas programmu 2014.-2023.gadam aprakstītās problēmas, kā arī kopējās valsts budžeta vajadzības visās nozarēs, Ministru kabinets uzdeva (Ministru kabineta 2016. gada 20. decembra sēdes protokola (prot. Nr. 69 82.§) 4. punkts) Satiksmes ministrijai sadarbībā ar Finanšu ministriju sagatavot un līdz 2017.gada 30.aprīlim iesniegt izskatīšanai Ministru kabinetā grozījumus likumā “Par autoceļiem”, paredzot palielināt Valsts autoceļu fondam novirzīto finansējumu no dotācijas no vispārējiem ieņēmumiem šādā apmērā, līdz tiek sasniegts likuma “Par autoceļiem” 12.panta ceturtajā daļā noteiktais apmērs:1) no 2018.gada par summu, kas nav mazāka par starpību starp valsts budžeta faktiskajiem ieņēmumiem no AN par naftas produktiem un gadskārtējā valsts budžeta likumā plānotajiem ieņēmumiem no AN par naftas produktiem, ja faktiskie ieņēmumi attiecīgajā gadā pārsniedz plānotos ieņēmumus, par bāzes gadu pieņemot pēdējo gadu, par kuru zināmi AN par naftas produktiem faktiskie ieņēmumi;2) papildus 1.punktā minētajam no 2020.gada par vismaz 5% gadā, salīdzinot ar iepriekšējā gadā Valsts autoceļu fondam novirzīto finansējumu, ja nominālā IKP prognoze attiecīgajam gadam pieaug ne mazāk kā par 5%.Tādējādi 2018.gadā Valsts autoceļu fonda finansējumam 2018.gadā jābūt vismaz par 25,62 miljoniem *euro* lielākam nekā 2017.gadā (finansējuma pieaugums ir identisks ar AN par naftas produktiem plāna pārpildi 2016.gadā). Vienlaikus jāņem vērā, ka turpmākajos gados nav droši zināms, vai faktiskie AN par naftas produktiem ieņēmumi būs lielāki par plānotajiem. Arī attiecībā uz nominālā IKP prognozi, sākot no 2020.gada, pašlaik nav iespējams droši pateikt, kāda šī prognoze būs 2020.gadā (pašlaik plānota 5,7 % apmērā), līdz ar to papildus Projektā iekļautajam papildu finansējumam tiks meklētas arī citas iespējas autoceļu finansēšanā (sk. Ministru kabineta 2016. gada 20. decembra sēdes protokola (prot. Nr. 69 82.§) 8. punktu), saskaņā ar kuru Satiksmes ministrijai sadarbībā ar Finanšu ministriju līdz 2017.gada 31.augustam uzdots sagatavot un iesniegt izskatīšanai Ministru kabinetā informatīvo ziņojumu par iespējamību piesaistīt papildu finansējumu ceļu uzturēšanai, pārbūvei un atjaunošanai papildus valsts budžetā paredzētajam finansējumam (piemēram, izmantojot publiskās un privātās partnerības finansēšanas modeli), ievērojot fiskālās disciplīnas nosacījumus).Vienlaikus ar Projektu no likuma “Par autoceļiem” tiek izslēgti vārdi “ja gadskārtējā valsts budžeta likumā nav noteikts citādi”, jo pretējā gadījumā nav nozīmes papildināt likuma “Par autoceļiem” pārejas noteikumus ar 23.punktu par valsts budžeta finansējuma pakāpenisku pieaugumu Valsts autoceļu fondam, ja gadskārtējā valsts budžeta likumā tāpat varētu noteikt citādi. Šāds uzdevums izriet arī no Ministru prezidenta 2017. gada 10. marta rezolūcijas Nr. 90/SAN-376, saskaņā ar kuru uzdots, izstrādājot ilgtspējīgu autoceļu finansējuma modeli, ņemt vērā Saeimas Tautsaimniecības, agrārās, vides un reģionālās politikas komisijas 2017. gada 8. marta vēstulē Nr. 142.9/8-5-12/17 pausto viedokli. |
| 3. | Projekta izstrādē iesaistītās institūcijas | Satiksmes ministrija un Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visi ceļu satiksmes dalībnieki, kā arī ceļu būvniecībā un uzturēšanā iesaistītās personas. |
| 2. | Tiesiskā regulējuma ietekme uz tautsaimniecību un administratīvo slogu | Projekts pozitīvi ietekmēs tautsaimniecības attīstību, jo palielinās finansējumu Valsts autoceļu fondam, tādējādi sekmējot ceļu būvniecības nozares attīstību, kā arī tautsaimniecības attīstību kopumā, ņemot vērā, ka sliktais ceļu stāvoklis tautsaimniecībai pašlaik gadā rada zaudējumus aptuveni 880 miljonu *euro* apmērā. Vienlaikus nav iespējams aprēķināt, cik liela būs Projekta pozitīvā ietekme uz tautsaimniecību, jo nav droši zināms, vai un kādā apmērā no 2017.gada tiks palielināts finansējums Valsts autoceļu fondam, ņemot vērā, ka nav zināms, vai un kāda 2017.gadā un turpmākajos gados būs AN par naftas produktiem plāna pārpilde, kā arī, vai no 2020.gada nominālā iekšzemes kopprodukta prognoze attiecīgajam gadam pieaugs vismaz par 5%. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018** | **2019** | **2020** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar 2017 gadu | Izmaiņas, salīdzinot ar 2017 gadu | Izmaiņas, salīdzinot ar 2017 gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 207 906 964 | X | X | X | X |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 207 906 964 | X | X | X | X |
| 1.2. valsts speciālais budžets | X | X | 0 | 0 | 0 |
| 1.3. pašvaldību budžets | X | X | 0 | 0 | 0 |
| 2. Budžeta izdevumi: | 207 906 964 | X | 25 616 453 | 25 616 453 | 37 292 624 |
| 2.1. valsts pamatbudžets | 207 906 964 | X | 25 616 453 | 25 616 453 | 37 292 624 |
| 2.2. valsts speciālais budžets | X | X | 0 | 0 | 0 |
| 2.3. pašvaldību budžets | X | X | 0 | 0 | 0 |
| 3. Finansiālā ietekme: | X | X | -25 616 453 | -25 616 453 | -37 292 624 |
| 3.1. valsts pamatbudžets | X | X | -25 616 453 | -25 616 453 | -37 292 624 |
| 3.2. speciālais budžets | X | X | 0 | 0 | 0 |
| 3.3. pašvaldību budžets | X | X | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | X | X | X | X |
| 5. Precizēta finansiālā ietekme: | X | X | 0 | 0 | 0 |
| 5.1. valsts pamatbudžets | X | 0 | 0 | 0 |
| 5.2. speciālais budžets | X | 0 | 0 | 0 |
| 5.3. pašvaldību budžets | X | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Plānotā finansiālā ietekme uz valsts budžetu 2018.gadā ir - **25 616 453 *euro***, ņemot vērā, ka 2016.gadā AN par naftas produktiem faktiskie ieņēmumi bija par 25 616 453 *euro* lielākinekā likumā “Par valsts budžetu 2016. gadam” plānotie ieņēmumi 2016.gadā, attiecīgi par šo summu palielinot valsts budžeta finansējumu Valsts autoceļu fondam 2018.gadā. Plānotā finansiālā ietekme uz valsts budžetu 2019.gadā ir -**25 616 453 *euro***, ņemot vērā, ka 2018.gada finansējuma palielinājums tiek uzskatīts par bāzi turpmākajiem gadiem. Ja 2017.gadā AN par naftas produktiem faktiskie ieņēmumi būs lielāki nekā likumā “Par valsts budžetu 2017. gadam” plānotie ieņēmumi 2017.gadā, attiecīgi par šo summu papildus tiks palielināts valsts budžeta finansējums Valsts autoceļu fondam 2019.gadā.Plānotā finansiālā ietekme uz valsts budžetu 2020.gadā ir -**37 292 624 *euro***, tai skaitā :1. -**25 616 453 *euro***, ņemot vērā, ka 2018.gada finansējuma palielinājums tiek uzskatīts par bāzi turpmākajiem gadiem. Ja 2018.gadā AN par naftas produktiem faktiskie ieņēmumi būs lielāki nekā likumā “Par valsts budžetu 2018. gadam” plānotie ieņēmumi 2018.gadā, attiecīgi par šo summu papildus tiks palielināts valsts budžeta finansējums Valsts autoceļu fondam 2020.gadā;
2. **-11 676 171 *euro*** jebvalsts budžeta finansējuma pieaugums Valsts autoceļu fondam par 5 %, pieņemot, ka nominālā IKP pieauguma prognoze 2020.gadā būs vismaz 5 % (pašlaik nominālā IKP pieauguma prognoze 2020.gadam ir 5,7 %).
 |
| 6.1. detalizēts ieņēmumu aprēķins | Projekts šo jomu neskar. |
| 6.2. detalizēts izdevumu aprēķins | Projekts šo jomu neskar. |
| 7. Cita informācija | Informācija par nominālā IKP prognozēm, milj. *euro*

|  |  |  |  |  |
| --- | --- | --- | --- | --- |
| Rādītāji | 2017 | 2018 | 2019 | 2020 |
|  prognoze |
| Iekšzemes kopprodukts (IKP), milj. *euro* | 26309 | 27687 | 29341 | 31017 |
| Pieaugums faktiskajās cenās (nominālā IKP pieaugums), % | 5.2 | 5.2 | 6.0 | 5.7 |

 |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Lai finansējums Valsts autoceļu fondam tiktu palielināts atbilstoši Projektā noteiktajam, atbilstošs regulējums, sākot ar 2018.gadu, ir jāiekļauj kārtējā gada valsts budžeta likumprojektā un likumprojektā par vidēja termiņa budžeta ietvaru. |
| 2. | Atbildīgā institūcija | Finanšu ministrija (uzdevums Finanšu ministrijai ir noteikts likumprojektam pievienotajā Ministru kabineta sēdes protokollēmuma “Par likumprojektu „Grozījumi likumā “Par autoceļiem””” projektā). |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Satiksmes ministrija informēja sabiedrību saistībā ar Projekta izstrādi, ievietojot 2017.gada 7.martā savā tīmekļvietnē sākotnējo paziņojumu par līdzdalības procesu.  |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” par Projekta izstrādi tika informēti sabiedrības pārstāvji, ievietojot Paziņojumu par līdzdalības iespējām tiesību akta izstrādes procesā Satiksmes ministrijas tīmekļvietnē. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, VAS “Latvijas Valsts ceļi”, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar Projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs U. Augulis

Vīza: valsts sekretārs K. Ozoliņš

24.05.2017. 14:54

3297

D. Supe, 67028253

dace.supe@sam.gov.lv

K. Marinska, 67028066

karina.marinska@sam.gov.lv